**รายงานการประชุมวิสามัญสภามหาวิทยาลัย**

**ครั้งที่ 3/๒๕60**

**วันพฤหัสบดีที่ 30 มีนาคม พ.ศ. ๒๕60**

**ณ ห้องประชุมพระยาโอวาทวรกิจ (เหม ผลพันธิน) ชั้น 14 อาคาร ๑๐๐ ปี ศรีสุริยวงศ์**

**----------------------------------------------------**

**ผู้มาประชุม**

1. ศาสตราจารย์ ดร.สายหยุด จำปาทอง อุปนายกสภามหาวิทยาลัย กรรมการ
2. ผู้ช่วยศาสตราจารย์ ดร.ลินดา เกณฑ์มา อธิการบดี กรรมการ
3. ศาสตราจารย์ ดร.สุจริต เพียรชอบ กรรมการผู้ทรงคุณวุฒิ กรรมการ
4. ศาสตราจารย์ ดร.วัลลภา เทพหัสดิน ณ อยุธยา กรรมการผู้ทรงคุณวุฒิ กรรมการ
5. ศาสตราจารย์ นพ.พยงค์ จูฑา กรรมการผู้ทรงคุณวุฒิ กรรมการ
6. รองศาสตราจารย์ ดร.ปานใจ ธารทัศนวงศ์ กรรมการผู้ทรงคุณวุฒิ กรรมการ
7. รองศาสตราจารย์ ดร.จีรเกียรติ อภิบุณโยภาส กรรมการผู้ทรงคุณวุฒิ กรรมการ
8. ผู้ช่วยศาสตราจารย์สนิท ชุนดี กรรมการผู้ทรงคุณวุฒิ กรรมการ
9. ดร.บุญลือ ทองอยู่ กรรมการผู้ทรงคุณวุฒิ กรรมการ
10. นายวรพงษ์ วรรณศิริ กรรมการผู้ทรงคุณวุฒิ กรรมการ
11. รองศาสตราจารย์ ดร.วิโฬฏฐ์ วัฒนานิมิตกูล กรรมการผู้แทนผู้บริหาร กรรมการ
12. ผู้ช่วยศาสตราจารย์สมหมาย มหาบรรพต กรรมการผู้แทนผู้บริหาร กรรมการ
13. ผู้ช่วยศาสตราจารย์ ดร.อารีวรรณ เอี่ยมสะอาด กรรมการผู้แทนผู้บริหาร กรรมการ
14. อาจารย์ ดร.สุทิพย์พร โชติรัตนศักดิ์ กรรมการผู้แทนผู้บริหาร กรรมการ
15. ผู้ช่วยศาสตราจารย์ ดร.กิตติรัตน์ ฐานสุวรรณศรี กรรมการผู้แทนคณาจารย์ กรรมการ
16. ผู้ช่วยศาสตราจารย์ ดร.ประเสริฐ ลิ้มสุขวัฒน์ กรรมการผู้แทนคณาจารย์ กรรมการ
17. ผู้ช่วยศาสตราจารย์สิงห์ สิงห์ขจร กรรมการผู้แทนคณาจารย์ กรรมการ
18. ผู้ช่วยศาสตราจารย์พิบูลย์ วิฑูรย์ปัญญากุล กรรมการผู้แทนคณาจารย์ กรรมการ
19. ผู้ช่วยศาสตราจารย์ทองเอม สุ่นสวัสดิ์ ประธานคณะกรรมการส่งเสริมกิจการฯ กรรมการ
20. รองศาสตราจารย์ ดร.บุญมี กวินเสกสรรค์ ประธานสภาคณาจารย์ฯ กรรมการ
21. ผู้ช่วยศาสตราจารย์พิษณุ บางเขียว เลขานุการสภามหาวิทยาลัย เลขานุการ
22. ผู้ช่วยศาสตราจารย์ ดร.สุพัตรา วิไลลักษณ์ ผู้ช่วยอธิการบดี ผู้ช่วยเลขานุการ

**ผู้ไม่มาประชุม**

1. รองศาสตราจารย์ ดร.ศิโรจน์ ผลพันธินติดภารกิจ
2. ดร.สุรัฐ ศิลปอนันต์ติดภารกิจ
3. นายทนง โชติสรยุทธ์ติดภารกิจ
4. อาจารย์อภิญญา หนูมีติดราชการ

**ผู้เข้าร่วมประชุม**

1. ผู้ช่วยศาสตราจารย์ ดร.ชลิต วณิชยานันต์ ผู้นำเสนอวาระการประชุม
2. ผู้ช่วยศาสตราจารย์ ดร.วิเชียร อินทรสมพันธ์ ผู้นำเสนอวาระการประชุม
3. อาจารย์ณัฏฐกิตติ์ เหมทานนท์ ผู้นำเสนอวาระการประชุม
4. นางสาววิลาวรรณ ดวงลิวงษ์ ผู้บันทึกการประชุม
5. นางสาวกฤตยา สุวรรณไตรย์ ผู้บันทึกการประชุม
6. นายชยนยุช โอภาสวิริยะกุล ผู้บันทึกการประชุม
7. นางสาวกรกาญจน์ อุ่นบ้าน ผู้บันทึกการประชุม

**เริ่มประชุมเวลา 13.30 น.**

ศาสตราจารย์ ดร.สายหยุด จำปาทอง ประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังต่อไปนี้

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**1.1 ประกาศมหาวิทยาลัยราชภัฏบ้านสมเด็จเจ้าพระยา เรื่อง ผลการเลือกกรรมการสภาคณาจารย์และข้าราชการ**

**สรุปเรื่อง**

**ผู้ช่วยศาสตราจารย์ ดร.ลินดา เกณฑ์มา อธิการบดี** แจ้งต่อที่ประชุมให้ทราบว่ามหาวิทยาลัยได้มี  
การเลือกกรรมการสภาคณาจารย์และข้าราชการ ตามประกาศมหาวิทยาลัยราชภัฏบ้านสมเด็จเจ้าพระยา เรื่อง ผลการเลือกกรรมการสภาคณาจารย์และข้าราชการ จึงขออนุญาตแนะนำประธานสภาคณาจารย์และข้าราชการ คือ   
รองศาสตราจารย์ ดร.บุญมี กวินเสกสรรค์

**ทท**

**มติที่ประชุม** รับทราบ ประกาศมหาวิทยาลัยราชภัฏบ้านสมเด็จเจ้าพระยา เรื่อง ผลการเลือกกรรมการสภาคณาจารย์และข้าราชการ

**ระเบียบวาระที่ ๒ เรื่อง รับรองรายงานการประชุม**

ไม่มี

**ระเบียบวาระที่ ๓ เรื่อง สืบเนื่อง**

ไม่มี

**ระเบียบวาระที่ ๔ เรื่อง เสนอเพื่อทราบ**

**4.1 คำสั่งสภามหาวิทยาลัยราชภัฏบ้านสมเด็จเจ้าพระยา**

**สรุปเรื่อง**

สภามหาวิทยาลัยวิทยาลัยราชภัฏบ้านสมเด็จเจ้าพระยา ในคราวประชุม ครั้งที่ 7/2557 เมื่อวันที่ 17 กรกฎาคม พ.ศ.2557 ได้มีมติจัดตั้งวิทยาลัยการดนตรี และเพื่อให้การดำเนินงานของวิทยาลัยการดนตรีเป็นไปด้วยความเรียบร้อย วิทยาลัยการดนตรีจึงได้เสนอขออนุมัติคำสั่งแต่งตั้งคณะกรรมการประจำวิทยาลัยการดนตรี และในคราวประชุม ครั้งที่ 3/2560 เมื่อวันพฤหัสบดีที่ 16 มีนาคม พ.ศ.2560 ได้มีมติอนุมัติแต่งตั้งคณะกรรมการติดตาม ตรวจสอบ และประเมินผลงานของมหาวิทยาลัย อนุมัติแต่งตั้งกรรมการสภาวิชาการ และอนุมัติแต่งตั้งคณะกรรมการพิจารณากลั่นกรองการต่อเวลาราชการของข้าราชการพลเรือนในสถาบันอุดมศึกษา ซึ่งจะเกษียณอายุราชการในปีงบประมาณ พ.ศ.2560

ฝ่ายเลขานุการฯได้จัดทำคำสั่งสภามหาวิทยาลัย ลงนามโดยนายกสภามหาวิทยาลัย ดังนี้

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 3/2560 เรื่อง แต่งตั้งคณะกรรมการประจำวิทยาลัยการดนตรี สั่ง ณ วันที่ 15 มีนาคม พ.ศ.2560

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 4/2560 เรื่อง แต่งตั้งคณะกรรมการติดตาม ตรวจสอบ และประเมินผลงานของมหาวิทยาลัย สั่ง ณ วันที่ 16 มีนาคม พ.ศ.2560

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 5/2560 เรื่อง แต่งตั้งคณะกรรมการสภาวิชาการ สั่ง ณ วันที่ 21 มีนาคม พ.ศ.2560

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 6/2560 เรื่อง แต่งตั้งคณะกรรมการพิจารณากลั่นกรองการต่อเวลาราชการของข้าราชการพลเรือนในสถาบันอุดมศึกษา ซึ่งจะเกษียณอายุราชการในปีงบประมาณ พ.ศ.2560 สั่ง ณ วันที่ 21 มีนาคม พ.ศ.2560

**มติที่ประชุม** รับทราบ

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 3/2560 เรื่อง แต่งตั้งคณะกรรมการประจำวิทยาลัยการดนตรี สั่ง ณ วันที่ 15 มีนาคม พ.ศ.2560

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 4/2560 เรื่อง แต่งตั้งคณะกรรมการติดตาม ตรวจสอบ และประเมินผลงานของมหาวิทยาลัย สั่ง ณ วันที่ 16 มีนาคม พ.ศ.2560

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 5/2560 เรื่อง แต่งตั้งคณะกรรมการสภาวิชาการ สั่ง ณ วันที่ 21 มีนาคม พ.ศ.2560

- คำสั่งสภามหาวิทยาลัยราชภัฏบ้านสมเด็จเจ้าพระยาที่ 6/2560 เรื่อง แต่งตั้งคณะกรรมการพิจารณากลั่นกรองการต่อเวลาราชการของข้าราชการพลเรือนในสถาบันอุดมศึกษา ซึ่งจะเกษียณอายุราชการในปีงบประมาณ พ.ศ.2560 สั่ง ณ วันที่ 21 มีนาคม พ.ศ.2560

**4.2 รายงานความก้าวหน้าโครงการจัดตั้งศูนย์การศึกษาอู่ทองทวารวดี ครั้งที่ 4**

**สรุปเรื่อง**

โครงการจัดตั้งวิทยาเขตอู่ทองทวารวดี (สระยายโสม) ได้รับอนุมัติงบประมาณจากงบบำรุงการศึกษา (คงคลัง) ประจำปีงบประมาณ พ.ศ.๒๕๕๖ ในวงเงิน ๑๒๐ ล้านบาท ในคราวประชุมสภามหาวิทยาลัยราชภัฏ  
บ้านสมเด็จเจ้าพระยา ครั้งที่ 7/2557 วันพฤหัสบดีที่ 20 มีนาคม 2557 โดยโครงการดังกล่าวมีระยะเวลาตลอดโครงการ 3 ปี ตั้งแต่วันที่ 20 มีนาคม 2557 ถึง วันที่ 20 กันยายน 2560 และให้รายงานความคืบหน้าให้สภามหาวิทยาลัยรับทราบการดำเนินงานทุก 6 เดือน ซึ่งศูนย์การศึกษาอู่ทองทวารวดี ได้รายงานความก้าวหน้าโครงการจัดตั้งศูนย์การศึกษาอู่ทองทวารวดี ครั้งที่ 2 และขออนุมัติปรับแผนการดำเนินงานใหม่ในงบประมาณเดิมที่ได้รับจัดสรรจำนวน 120 ล้านบาท ในคราวประชุมสภามหาวิทยาลัย ครั้งที่ 3/2558 เมื่อวันพฤหัสบดีที่ 19 มีนาคม 2558   
โดยสภามหาวิทยาลัยมีมติรับทราบรายงานความก้าวหน้าโครงการฯ และอนุมัติการปรับแผนการดำเนินงานใหม่  
ในงบประมาณเดิมที่ได้รับจัดสรรจำนวน 120 ล้านบาท และได้รายงานความก้าวหน้าโครงการจัดตั้งศูนย์การศึกษา  
อู่ทองทวารวดี ครั้งที่ 3 ในคราวประชุมสภามหาวิทยาลัย ครั้งที่ 8/2559 เมื่อวันพฤหัสบดีที่ 18 สิงหาคม   
พ.ศ.2559 โดยสภามหาวิทยาลัยมีมติรับทราบรายงานความก้าวหน้าโครงการฯ

ศูนย์การศึกษาอู่ทองทวารวดีได้ดำเนินการจัดทำรายงานความก้าวหน้า โครงการจัดตั้งศูนย์การศึกษาอู่ทองทวารวดี ครั้งที่ 4 เพื่อนำเสนอต่อสภามหาวิทยาลัย ในการประชุมวิสามัญสภามหาวิทยาลัย ครั้งที่ 3/2560   
วันพฤหัสบดีที่ 30 มีนาคม 2560

ที่ประชุมรับทราบรายงานความก้าวหน้า โครงการจัดตั้งศูนย์การศึกษาอู่ทองทวารวดี ครั้งที่ 4 แล้ว   
มีการตั้งข้อสังเกตและข้อเสนอแนะ ดังนี้

(1) ควรมีการดำเนินการประชาสัมพันธ์หลักสูตรและสาขาวิชาที่เปิดสอนในปัจจุบันและกำลังจะเปิดรับนิสิตนักศึกษาในอนาคต รวมทั้งควรมีการพัฒนาจัดทำหลักสูตรให้สามารถเปิดรับนิสิตนักศึกษาตามความต้องการของชุมชนท้องถิ่น เช่น หลักสูตรครุศาสตรบัณฑิต หลักสูตรทางด้านการท่องเที่ยว เป็นต้น

(2) ควรเร่งกระบวนการดำเนินการจัดสร้างสิ่งก่อสร้างให้เป็นไปตามแผน และสามารถก่อสร้างได้ภายในระยะเวลาที่กำหนด

(3) ควรนำเสนอความก้าวหน้าโดยคำนวณตั้งแต่เริ่มดำเนินงานจนถึงการดำเนินงานแล้วเสร็จ   
รวมเป็น 100% เพื่อความเข้าใจอย่างชัดเจน

(4) ควรมีวิธีการขั้นตอนการดำเนินการแก้ไขปัญหา กรณีไม่เป็นไปตามแผนที่ได้วิเคราะห์จุดคุ้มทุนของการเปิดรับนิสิตนักศึกษาไว้

(5) ควรนำนโยบายของมหาวิทยาลัยมาปรับใช้กับการดำเนินงานของโครงการจัดตั้งศูนย์การศึกษา  
อู่ทองทวารวดี

(6) ควรตรวจสอบสาเหตุของความล่าช้าในกระบวนการจัดซื้อจัดจ้าง เพื่อเร่งรัดกระบวนการให้เป็นไปตามเวลาที่กำหนด

(7) ควรประสานความร่วมมือกับชุมชนท้องถิ่น ซึ่งนอกจากเปิดสอนในหลักสูตรปริญญาตรีแล้ว อาจมีการจัดการฝึกอบรมให้ความรู้ด้านต่างๆ ที่ตรงกับความต้องการของท้องถิ่น

(8) ควรรวบรวม Master Plan (แผนแม่บท) แผนการพัฒนา แผนงบประมาณ รวมทั้งแผนบุคลากร   
และปัญหาอุปสรรคของการดำเนินงานมานำเสนอต่อสภามหาวิทยาลัย

(9) ควรวิเคราะห์บทบาทหน้าที่และการบูรณาการระหว่างศูนย์การศึกษาอู่ทองทวารวดี  
กับมหาวิทยาลัยในส่วนกลาง เพื่อปรับแผนการดำเนินงานให้เข้ากับสถานการณ์ปัจจุบันและอนาคต

**มติที่ประชุม** รับทราบ รายงานความก้าวหน้าโครงการจัดตั้งศูนย์การศึกษาอู่ทองทวารวดี ครั้งที่ 4

**4.3 การดำเนินการแก้ปัญหากรณีการร้องเรียนของนักศึกษา สถานีบริการสารสนเทศทางวิชาการ  
ท่าม่วง กาญจนบุรี**

**สรุปเรื่อง**

ในขณะนี้ มบส. ได้จัดการศึกษาในลักษณะ “ศูนย์นอกที่ตั้ง” เพียงแห่งเดียวคือ “ศูนย์การศึกษาอู่ทองทวารวดี” ส่วนการดำเนินการศูนย์นอกที่ตั้งอื่นๆ ได้ยุติแล้ว โดยได้เสนอต่อสภามหาวิทยาลัยเพื่อโปรดทราบในการประชุมสภามหาวิทยาลัยในปี พ.ศ. 2555 อย่างไรก็ตามศูนย์นอกที่ตั้งที่ยังคงมีนักศึกษาเดิมค้างอยู่ในระบบ มหาวิทยาลัยได้มอบหมายให้ผู้เกี่ยวข้องในศูนย์นั้นๆ ให้การดูแลนักศึกษาเหล่านั้นจนครบกระบวนการของการศึกษา

ตามสาระในข้อ 1 วรรค 2 พบว่า สถานีบริการสารสนเทศทางวิชาการท่าม่วง กาญจนบุรี ยังคงมีนักศึกษาเดิมจำนวน 21 คน ค้างในระบบ และนักศึกษาดังกล่าวจำนวนหนึ่งได้ร้องเรียนมายังมหาวิทยาลัยว่า   
“ได้ศึกษาครบตามหลักสูตรแล้ว และจ่ายค่าธรรมเนียมการศึกษาต่างๆ ครบถ้วน แต่ยังไม่ได้รับอนุมัติจบการศึกษา” และมหาวิทยาลัยได้ดำเนินการตรวจสอบข้อมูลการร้องเรียน และได้พบประเด็นสำคัญ สรุปได้ดังนี้

1. ในฐานข้อมูลของมหาวิทยาลัย พบว่า นักศึกษากลุ่มดังกล่าว เรียนครบตามหลักสูตรแล้ว แต่ยัง  
ไม่รับการอนุมัติจบ เนื่องจากยังชำระค่าธรรมเนียมการศึกษาต่างๆ ไม่ครบตามจำนวน

2. มหาวิทยาลัยได้มอบหมายให้ผู้เกี่ยวข้องหาข้อมูลต่างๆ รวมทั้งการเชิญนักศึกษากลุ่มดังกล่าวมาประชุมเพื่อขอข้อมูลเพิ่มเติมได้พบข้อมูลว่า

2.1 นักศึกษากลุ่มดังกล่าวได้ชำระค่าธรรมเนียมการศึกษาต่างๆ แล้ว ด้วยการซื้อดราฟแล้วได้ส่งมอบให้นายขวัญชัย จังธนสมบัติ ซึ่งสถานีบริการสารสนเทศทางวิชาการท่าม่วง มอบหมายให้เป็นผู้ประสานงานด้านธุรการประจำศูนย์ฯ ทั้งนี้นักศึกษาในบางส่วนได้รับเอกสารรับรองการจบการศึกษา ที่นายขวัญชัย จังธนสมบัติ มอบให้ โดยอ้างว่าเป็นเอกสารที่ออกให้โดยมหาวิทยาลัย

2.2 จากการตรวจสอบเอกสารรับรองการจบการศึกษาดังกล่าวพบว่า เป็นเอกสารที่มิได้ออกโดยมหาวิทยาลัย และมหาวิทยาลัยยังมิได้รับเงินค่าธรรมเนียมการศึกษาใดๆ ที่กลุ่มนักศึกษาชำระผ่านมาทาง  
นายขวัญชัย จังธนสมบัติ

เนื่องจากนักศึกษากลุ่มดังกล่าว ได้ร้องเรียนโดยระบุความจำเป็นว่าต้องใช้วุฒิการศึกษาเพื่อ  
การประกอบอาชีพและอื่นๆ มหาวิทยาลัยคำนึงถึงประโยชน์ที่จะเกิดแก่นักศึกษา จึงดำเนินการจำแนกเป็น 2 ส่วน ดังนี้

ส่วนที่ 1 ด้านวิชาการ ได้มอบหมายให้ฝ่ายวิชาการดำเนินการประมวลผลการศึกษาตามระบบให้แก่นักศึกษาที่เรียนครบตามหลักสูตรและมีผลการเรียนแล้ว พร้อมทั้งมีร่องรอยว่าได้ชำระค่าธรรมเนียมการศึกษาแล้วตามที่กล่าวถึงในข้อ 3.2.1 โดยส่งผลการศึกษาเข้าสู่การพิจารณาของสภาวิชาการในคราวประชุม ครั้งที่ 3/2560   
เมื่อวันที่ 2 มีนาคม 2560 และได้รับอนุมัติจบการศึกษาแล้ว จำนาน 7 ราย

ส่วนที่ 2 ด้านกฎหมาย ได้ดำเนินการ ดังนี้

1. ขอให้นักศึกษากลุ่มดังกล่าวไปดำเนินการแจ้งความ กรณี นายขวัญชัย จังธนสมบัติ มิได้นำเงินค่าธรรมเนียมการศึกษาต่างๆที่นักศึกษาฝากชำระส่งให้มหาวิทยาลัย

2. ขอให้นักศึกษากลุ่มดังกล่าวลงนามใน “หนังสือรับรองและแสดงเจตจำนงสุจริต การชำระค่าธรรมเนียมการศึกษา” ที่ระบุสาระสำคัญรับรองว่าชำระค่าธรรมเนียมการศึกษาครบถ้วนผ่าน นายขวัญชัย   
จังธนสมบัติ และขอยืนยันเจตจำนงสุจริตที่พร้อมจะดำเนินการทางกฎหมายโดยให้ความร่วมมือทุกวิถีทางกับมหาวิทยาลัยในการดำเนินการทางกฎหมาย เพื่อติดตามและนำเงินจากนายขวัญชัย จังธนสมบัติ มาคืนให้มหาวิทยาลัย

3. มหาวิทยาลัยดำเนินการตามขั้นตอนทางกฎหมาย ต่อไป

ทั้งนี้ การดำเนินการต่างๆ ดังกล่าวข้างต้น มหาวิทยาลัยได้ดำเนินการในรูปของคณะกรรมการ ประกอบด้วย อธิการบดี รองอธิการบดี ผู้อำนวยการสำนักส่งเสริมวิชาการและงานทะเบียน ผู้อำนวยการกองคลัง   
นิติกร และผู้ที่เกี่ยวข้องเข้าร่วมเป็นกรรมการ พร้อมทั้งได้นำเสนอความคืบหน้าของการดำเนินงาน แจ้งต่อคณะกรรมการบริหารมหาวิทยาลัย (กบมส.) รับทราบและให้ข้อเสนอแนะเป็นระยะๆ แล้ว

ที่ประชุมรับทราบการดำเนินการแก้ปัญหา กรณีการร้องเรียนของนักศึกษา สถานีบริการสารสนเทศทางวิชาการท่าม่วง กาญจนบุรี แล้ว มีการตั้งข้อสังเกตและข้อเสนอแนะ ดังนี้

(1) เนื่องจากนักศึกษากลุ่มดังกล่าวได้เรียนครบตามหลักสูตรและชำระเงินโดยมีหลักฐานการชำระเงินแล้ว หากตรวจสอบว่ามีการชำระเงินจริง เป็นหน้าที่ของมหาวิทยาลัยในการดำเนินการให้นักศึกษาสำเร็จการศึกษาได้ทั้งหมด

(2) ควรตรวจสอบการใช้คำว่า “ศูนย์นอกที่ตั้ง” ให้ถูกต้องชัดเจน

(3) ควรดำเนินการตามกฎหมายกับนายขวัญชัย จังธนสมบัติ เนื่องจากเป็นการฉ้อโกง และควรมีการดำเนินการออกประกาศว่าบุคคลดังกล่าวไม่มีความเกี่ยวข้องกับมหาวิทยาลัยแล้ว

(4) ควรตรวจสอบการดำเนินการการเปิดศูนย์นอกที่ตั้งอย่างระมัดระวังและรัดกุมมากยิ่งขึ้น เนื่องจากกรณีดังกล่าวทำให้มหาวิทยาลัยเสื่อมเสียชื่อเสียง

**มติที่ประชุม** รับทราบการดำเนินแก้ปัญหากรณีการร้องเรียนของนักศึกษา สถานีบริการสารสนเทศทางวิชาการ  
ท่าม่วง กาญจนบุรี

**ระเบียบวาระที่ 5 เรื่องเพื่อพิจารณา**

**5.1 การขอความเห็นชอบหลักสูตรครุศาสตรบัณฑิต สาขาวิชาวิทยาศาสตร์ทั่วไป (หลักสูตรปรับปรุง พ.ศ. 2560)**

**สรุปเรื่อง**

คณะครุศาสตร์ ได้นำเสนอหลักสูตรหลักสูตรครุศาสตรบัณฑิต สาขาวิชาวิทยาศาสตร์ทั่วไป (หลักสูตรปรับปรุง พ.ศ. 2560) ที่ได้ผ่านกระบวนการพัฒนาหลักสูตรมาเรียบร้อยแล้ว เพื่อขอรับการพิจารณาจากสภามหาวิทยาลัย ในคราวประชุมครั้งที่ 3/2560 เมื่อวันที่ 16 มีนาคม พ.ศ. 2560 ซึ่งสภามหาวิทยาลัยมีข้อเสนอแนะให้มีการปรับปรุงแก้ไข แล้วนำกลับมาสู่การพิจารณาอีกครั้งหนึ่ง โดยได้ดำเนินการปรับปรุงแก้ไขหลักสูตรดังกล่าวตามข้อเสนอแนะของสภามหาวิทยาลัยเป็นที่เรียบร้อยแล้ว โดยมีรายการแก้ไขที่สำคัญ สรุปได้ดังนี้

1. การปรับเปลี่ยนอาจารย์ผู้รับผิดชอบหลักสูตร จากเดิมคือ อาจารย์ฐิติวรดา พลเยี่ยม วท.บ. (ชีววิทยา) กศ.ม. (หลักสูตรและการสอน) ที่สังกัดคณะครุศาสตร์ เปลี่ยนเป็น อาจารย์ศิริพร ทิพย์สิงห์ ค.บ. (ชีววิทยา)   
กศ.ม. (ชีววิทยา) สังกัดคณะวิทยาศาสตร์และเทคโนโลยี

2. การเพิ่มเติมจำนวนอาจารย์ประจำหลักสูตรจากเดิม จำนวน 5 คน เป็นจำนวน 12 คน โดยอาจารย์ประจำหลักสูตรที่เพิ่มใหม่นี้ เป็นอาจารย์ผู้สอนที่สังกัดคณะวิทยาศาสตร์และเทคโนโลยีซึ่งทำหน้าที่สอน  
ในรายวิชาเฉพาะด้านฟิสิกส์ เคมี ชีววิทยา

3. การเพิ่มเติมรายวิชาเอกเลือก 2 รายวิชา คือ

3.1 วิชา 4106407 นวัตกรรมเพื่อการจัดการเรียนรู้ทางฟิสิกส์ 2(1-2-3)

3.2 วิชา 4106409 การจัดการเรียนรู้แบบสะเต็มศึกษา 2(1-2-3)

4. การบริหารจัดการหลักสูตรในด้านต่างๆ เช่น ด้านผู้สอน เป็นต้น จะเน้นการทำงานร่วมกันระหว่างคณะครุศาสตร์กับคณะวิทยาศาสตร์และเทคโนโลยี

จึงนำเสนอต่อสภามหาวิทยาลัย ในคราวประชุมวิสามัญ ครั้งที่ 3/2560 วันที่ 30 มีนาคม พ.ศ. 2560 เพื่อพิจารณาให้ความเห็นชอบ

**การพิจารณา**

ที่ประชุมได้พิจารณาแล้วมีการตั้งข้อสังเกตและแสดงความคิดเห็นในการปรับปรุงหลักสูตรในภาพรวมอย่างหลากหลายสรุปได้ดังนี้

(1) ควรตรวจสอบความถูกต้องของแผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา (Curriculum mapping) หลายรายวิชายังมีช่องว่าง

(2) ควรตรวจสอบหลักไวยากรณ์ภาษาอังกฤษ การใช้เครื่องหมาย ชื่อรายวิชา และคำอธิบายภาษาอังกฤษให้ถูกต้องตรงกับภาษาไทย เช่น ชื่อสาขาวิชาต้องใช้ตัวอักษรพิมพ์ใหญ่ การใช้เครื่องหมายวรรคตอนภาษาอังกฤษ และคำว่า “principle” และ “concept” ต้องเติม “s” เป็นต้น

(3) ควรตรวจสอบความถูกต้อง ในหน้า 7 และ หน้า 17 - 18 ให้ถูกต้องตรงกัน ในหมวดวิชาเฉพาะด้าน วิชาเฉพาะด้านบังคับ รายวิชาแกนวิทยาศาสตร์ ได้แก่ รายวิชาฟิสิกส์ทั่วไป รายวิชาเคมีทั่วไป และรายวิชาชีววิทยาทั่วไป

**ผู้ช่วยศาสตราจารย์ ดร.ประเสริฐ ลิ้มสุขวัฒน์** มีความคิดเห็นว่าหลักสูตรดังกล่าวยังไม่ควรได้รับความเห็นชอบจากสภามหาวิทยาลัย เนื่องจาก

(1) ควรตรวจสอบคุณสมบัติของอาจารย์ผู้รับผิดชอบหลักสูตรและอาจารย์ประจำหลักสูตรให้ตรงตามเกณฑ์มาตรฐานหลักสูตรระดับปริญญาตรี พ.ศ. 2558 และมาตรฐานคุณวุฒิระดับปริญญาตรี สาขาครุศาสตร์และสาขาศึกษาศาสตร์ (หลักสูตรห้าปี) ได้แก่ อาจารย์ผู้รับผิดชอบหลักสูตร ลำดับที่ 3 เนื่องจากเป็นอาจารย์  
ที่สังกัดคณะครุศาสตร์ ซึ่งตามเกณฑ์ที่ระบุในมาตรฐานคุณวุฒิระดับปริญญาตรี สาขาครุศาสตร์และสาขาศึกษาศาสตร์ (หลักสูตรห้าปี) ได้กำหนดคุณสมบัติให้ต้องมีตำแหน่งทางวิชาการระดับรองศาสตราจารย์ขึ้นไป หรือมีคุณวุฒิระดับปริญญาเอก ในสาขาวิชานั้นๆ “... นักศึกษาต้องเรียนวิชาเอกจากคณะที่เปิดสอนสาขาวิชาหลักนั้น หรือสอนโดยคณาจารย์ที่มีคุณวุฒิ “ปริญญาเอก” หรือดำรงตำแหน่งไม่ต่ำกว่า “รองศาสตราจารย์” ในสาขาวิชาหลักและมีผลงานทางวิชาการที่เป็นประจักษ์อย่างต่อเนื่องในสาขาวิชาหลักนั้น...”

(2) หลักสูตรดังกล่าวควรย้ายไปสังกัดคณะวิทยาศาสตร์และเทคโนโลยี เนื่องจากมีรายวิชาและอาจารย์ผู้รับผิดชอบหลักสูตรสังกัดคณะวิทยาศาสตร์และเทคโนโลยีจำนวนมากกว่าคณะครุศาสตร์

(3) เนื้อหารายวิชายังไม่ครบถ้วนตามมาตรฐานคุณวุฒิระดับปริญญาตรี สาขาครุศาสตร์ และสาขาศึกษาศาสตร์ (หลักสูตรห้าปี) จึงควรเพิ่มรายวิชาไฟฟ้าและพลังงาน ซึ่งเป็นเกณฑ์ขั้นต่ำของสาขาวิชาวิทยาศาสตร์ทั่วไป

(4) ควรตรวจสอบรายวิชาที่เป็นรหัสวิชาของคณะครุศาสตร์ เช่น รายวิชาอิเล็กทรอนิกส์สำหรับครูวิทยาศาสตร์ แต่ไม่มีการสอดแทรกเนื้อหาเกี่ยวกับครูหรือการสอน รายวิชาจึงควรเป็นรหัสวิชาของคณะวิทยาศาสตร์และเทคโนโลยี เพื่อไม่ให้เกิดความซ้ำซ้อน เนื่องจากเนื้อหาวิชาเหมือนกันแต่รหัสต่างกัน

**มติที่ประชุม** อนุมัติให้ความเห็นชอบ หลักสูตรครุศาสตรบัณฑิต สาขาวิชาวิทยาศาสตร์ทั่วไป (หลักสูตรปรับปรุง พ.ศ. 2560) โดยให้ปรับแก้ไขตามคำแนะนำของผู้ทรงคุณวุฒิ

**5.2 การขอความเห็นชอบหลักสูตรบริหารธุรกิจบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ. 2560)**

**สรุปเรื่อง**

สาขาวิชาผู้ประกอบการอาหาร ได้นำเสนอหลักสูตรศิลปศาสตรบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ. 2560) ซึ่งปรับปรุงจากหลักสูตรวิทยาศาสตรบัณฑิต สาขาวิชาคหกรรมศาสตร์ และได้ผ่านการพัฒนาหลักสูตรมาเรียบร้อยแล้ว เพื่อขอรับการพิจารณาจากสภามหาวิทยาลัยในคราวประชุมวิสามัญครั้งที่ 2/2560 เมื่อวันที่ 25 กุมภาพันธ์ พ.ศ.2560 ซึ่งสภามหาวิทยาลัยมีข้อเสนอแนะให้มีการปรับปรุงแก้ไขแล้วนำกลับมาสู่การพิจารณาอีกครั้งหนึ่ง โดยได้ดำเนินการปรับปรุงแก้ไขหลักสูตรดังกล่าวตามข้อเสนอแนะของสภามหาวิทยาลัยเป็นที่เรียบร้อยแล้ว โดยมีรายการแก้ไขที่สำคัญ สรุปได้ดังนี้

1. การปรับเปลี่ยนชื่อปริญญาและสาขาวิชาจากเดิมเป็น “หลักสูตรบริหารธุรกิจบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ. 2560)” เนื่องจากหลักสูตรที่ปรับปรุงนี้ มีลักษณะเป็น “วิชาชีพ”   
(โดยพิจารณาตามสาระในหนังสือ สกอ. ที่ ศธ 0506 (2)/ว174 ลว. 10 กุมภาพันธ์ 2559 ในข้อ 1.2 ที่ระบุ “หลักสูตรฉบับปรับปรุง ที่เป็นการปรับปรุงในสาระสำคัญของหลักสูตร อาทิ วัตถุประสงค์ โครงสร้าง ชื่อหลักสูตร   
ชื่อปริญญา เนื้อหาสาระสำคัญในหมวดวิชาเฉพาะ และระบบการศึกษา”)

2. กำหนดให้หลักสูตรมีรูปแบบเป็น “หลักสูตรปริญญาตรีทางวิชาชีพ”

3. หลักสูตรมีลักษณะเป็น “หลักสูตรพหุวิทยาการ” ที่มีการบูรณาการองค์ความรู้ในศาสตร์หลัก   
4 ศาสตร์ ได้แก่ การจัดการและบริหารธุรกิจ อาหารและโภชนาการ มนุษยศาสตร์และศิลปศาสตร์ และวิทยาศาสตร์การอาหาร โดยมีศาสตร์ด้านอาหารและโภชนาการเป็นแกนกลางในการบูรณาการ

4. จำนวนหน่วยกิตในภาพรวม จำนวน 137 หน่วยกิต โดยมีรายวิชาด้านภาษาอังกฤษ จำนวน   
15 หน่วยกิต

5. ผู้สอนในรายวิชาต่างๆ ของศาสตร์ที่นำมาบูรณาการกันเป็นผู้สอนจากคณะเจ้าของศาสตร์นั้นๆ จึงนำเสนอต่อสภามหาวิทยาลัย ในคราวประชุมวิสามัญ ครั้งที่ 3/2560 วันที่ 30 มีนาคม   
พ.ศ. 2560 เพื่อพิจารณาให้ความเห็นชอบ

**การพิจารณา**

ที่ประชุมได้พิจารณาแล้วมีการตั้งข้อสังเกตและแสดงความคิดเห็นในการปรับปรุงหลักสูตรในภาพรวมอย่างหลากหลายสรุปได้ดังนี้

(1) เนื่องจากเป็นหลักสูตรพหุวิทยาการควรกำหนดคณะที่รับผิดชอบให้ชัดเจนในหลักการ เช่น หลักสูตรบริหารธุรกิจบัณฑิต มีแกนด้านบริหารธุรกิจจึงควรสังกัดคณะวิทยาการจัดการ เป็นต้น

(2) การจัดทำหลักสูตรพหุวิทยาการในอนาคตควรเป็นการผสมผสานตั้งแต่ระดับรายวิชา เพื่อเป็นการแก้ปัญหาเรื่องการสังกัดรายวิชาในแต่ละคณะ

(3) ควรมีการระบุอ้างอิงแหล่งที่มาของข้อมูลในหลักสูตรให้ชัดเจน

(4) ควรเพิ่มอาชีพที่สามารถประกอบได้หลังสำเร็จการศึกษาให้มีความหลากหลายมากขึ้น เช่น อาชีพเกี่ยวกับผู้ประกอบการอาหารในเรือท่องเที่ยว และผู้จัดการร้านอาหารในเรือ เป็นต้น

**มติที่ประชุม** อนุมัติให้ความเห็นชอบ หลักสูตรบริหารธุรกิจบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ. 2560) โดยให้ปรับแก้ไขตามคำแนะนำของผู้ทรงคุณวุฒิ

**5.3 การเลือกคณะกรรมการบริหารงานบุคคลมหาวิทยาลัยจากกรรมการผู้แทนสภามหาวิทยาลัยประเภทคณาจารย์ประจำ**

**สรุปเรื่อง**

มหาวิทยาลัยราชภัฏบ้านสมเด็จเจ้าพระยาได้มีประกาศมหาวิทยาลัยราชภัฏบ้านสมเด็จเจ้าพระยา เรื่อง ผลการเลือกกรรมการสภามหาวิทยาลัยจากคณาจารย์ประจำ ประกาศ ณ วันที่ 14 กุมภาพันธ์ พ.ศ.2560 โดยผู้แทนคณาจารย์ประจำทั้ง 4 คณะ คือ

1. ผู้ช่วยศาสตราจารย์ ดร.ประเสริฐ ลิ้มสุขวัฒน์ คณะครุศาสตร์

2. ผู้ช่วยศาสตราจารย์ ดร.กิตติรัตน์ ฐานสุวรรณศรี คณะวิทยาศาสตร์ฯ

3. ผู้ช่วยศาสตราจารย์พิบูลย์ วิฑูรย์ปัญญากุล คณะมนุษยศาสตร์ฯ

4. ผู้ช่วยศาสตราจารย์สิงห์ สิงห์ขจร คณะวิทยาการจัดการ

ตามข้อบังคับมหาวิทยาลัยราชภัฏบ้านสมเด็จเจ้าพระยาว่าด้วยคณะกรรมการบริหารงานบุคคลมหาวิทยาลัย (ฉบับที่ 2) พ.ศ.2558 ข้อ 3 ระบุว่า ให้ยกเลิกความในข้อ 5 ของข้อบังคับมหาวิทยาลัยราชภัฏ  
บ้านสมเด็จเจ้าพระยาว่าด้วยคณะกรรมการบริหารงานบุคคลมหาวิทยาลัย พ.ศ.2556 และให้ใช้ความต่อไปนี้แทน

“ข้อ 5 ให้มหาวิทยาลัยแต่งตั้งคณะกรรมการคณะหนึ่ง เรียกว่า “คณะกรรมการบริหารงานบุคคลมหาวิทยาลัย” เรียกโดยย่อว่า “ก.บ.ม.” ประกอบด้วย (6) กรรมการผู้แทนสภามหาวิทยาลัยประเภทคณาจารย์ประจำ ซึ่งเลือกกันเองจำนวนหนึ่งคน เป็นกรรมการ

ฝ่ายเลขานุการสภามหาวิทยาลัยได้นำเรื่องการเลือกคณะกรรมการบริหารงานบุคคลมหาวิทยาลัยจากกรรมการผู้แทนสภามหาวิทยาลัยประเภทคณาจารย์ประจำ เข้าที่ประชุมสภามหาวิทยาลัยในการประชุมวิสามัญสภามหาวิทยาลัย ครั้งที่ 3/2560 เพื่อพิจารณาเลือกกรรมการผู้แทนสภามหาวิทยาลัยประเภทคณาจารย์ประจำเป็นคณะกรรมการบริหารงานบุคคลมหาวิทยาลัย

**การพิจารณา**

ที่ประชุมได้พิจารณาแล้ว มีมติเห็นชอบให้กรรมการสภามหาวิทยาลัยประเภทคณาจารย์ประจำ ดำเนินการเลือกกันเอง แล้วนำผลการเลือกมานำเสนอสภามหาวิทยาลัยต่อไป

**มติที่ประชุม**  เห็นชอบให้กรรมการสภามหาวิทยาลัยประเภทคณาจารย์ประจำเลือกกันเอง แล้วนำผลการเลือกมานำเสนอสภามหาวิทยาลัยในคราวต่อไป

**ระเบียบวาระที่ ๖ เรื่องอื่นๆ**

**๖.1 กำหนดการประชุมสภามหาวิทยาลัย ครั้งที่ 4/๒๕60**

**ผู้ช่วยศาสตราจารย์พิษณุ บางเขียว** แจ้งกำหนดการประชุมสภามหาวิทยาลัย ครั้งที่ 4/2560   
ในวันพฤหัสบดีที่ 20 เมษายน พ.ศ.2560 เวลา 13.30 น. ณ ห้องประชุมพระยาโอวาทวรกิจ ชั้น 14 อาคาร   
100 ปี ศรีสุริยวงศ์ มหาวิทยาลัยราชภัฏบ้านสมเด็จเจ้าพระยา

**มติที่ประชุม** รับทราบ

**เลิกประชุมเวลา 16.30 น.**

**ผู้ช่วยศาสตราจารย์พิษณุ บางเขียว**

**เลขานุการสภามหาวิทยาลัย**

**ผู้ตรวจ/ผู้บันทึกรายงานการประชุม**